PMIndiaData/PMIndiaSum huggingface dataset:
કેન્દ્રીય મંત્રીમંડળે ફરક્કા સ્થિત વર્તમાન શીપીંગ લોકની સમાંતર નવા શીપીંગ લોકના નિર્માણ માટે ફરક્કા બંધ પરિયોજનાની ભૂમિ ભારતીય આંતર્દેશીય જલમાર્ગ અધિયોજનાને હસ્તાંતરિત કરવા માટે મંજૂરી આપી છે

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત થયેલી કેન્દ્રિય મંત્રીમંડળની બેઠકમાં ફરક્કા સ્થિત વર્તમાન શીપીંગ લોકની સમાંતર નવા શીપીંગ લોકના નિર્માણ માટે જળ સંસાધન મંત્રાલયના આધિન ફરક્કા બંધ પરિયોજનાની 14.86 હેક્ટર જમીન શીપીંગ મંત્રાલયના આધિન ભારતીય આંતર્દેશીય જલમાર્ગ અધિયોજનાને હસ્તાંતરિત કરવા માટે પોતાની મંજૂરી આપી દીધી છે. વિસ્તૃત અહેવાલ આ પ્રકારે છે : i. જળ સંસાધન, નદી વિકાસ અને ગંગા સરંક્ષણ મંત્રાલયના આધિન ફરક્કા બંધ પરિયોજના (એફબીપી)થી ફરક્કામાં નવા શીપીંગ લોકના નિર્માણ માટે 14.86 હેક્ટર જમીન શીપીંગ મંત્રાલયને હસ્તાંતરિત કરાઇ છે. ii. આ જમીનની અનુમાનિત કિંમત 2,35,80,160 રૂપિયા (બે કરોડ, પાંત્રિસ લાખ, એસી હજાર, એક સો સાઠ રૂપિયા છે) જેનો ખર્ચ ભારતીય આંતર્દેશીય જળમાર્ગ અધિકરણ (આઇઇડબ્લ્યૂઆઇ) દ્વારા ઉઠાવવામાં આવશે. iii. શીપીંગ લોકનું નિર્માણ જળમાર્ગ વિકાસની એક ઉપ પરિયોજના છે. આ નવા લોકથી એનડબ્લ્યૂ-વનમાં જહાજોની આવનજાવન સુગમ અને બાધા રહિત થઇ જશે. ફરક્કામાં નવા શીપીંગ લોકના નિર્માણના લાભ આ પ્રકારે છે : (ક) વર્તમાન શીપીંગ પોતાની અંદરથી મોટી સંખ્યામાં પસાક થનારા જહાજોને કુશળતાપૂર્વક અને નિપુણતાથી દેખરેખ કરવા માટે સક્ષમ નથી. વર્તમાન શીપીંગ લોકથી વાહનોના પસાર થવામાં અત્યારે ખૂબ જ સમય લાગે છે. એટલા માટે જળમાર્ગ વિકાસ પરિયોજના લાગૂ થયા બાદ ભવિષ્યમાં લોકમાંથી પસાર થનારા જહાજોની સંખ્યા અને કાર્ગોની આયાતમાં વધારો થશે તેવી આશાને ધ્યાનમાં રાખતા જહાજોની આવનજાવનને સરળ બનાવવામાં મદદ કરવા માટે વધારાના લોકના નિર્માણની જરૂર છે. (ખ) વર્તમાન શીપીંગ લોકના આધુનિકીરણ અને મરામ્મતની પ્રક્રિયામાં ખૂબ જ સમય લાગશે અને મરામ્મતના સમય દરમિયાન જહાજોની આવનજાવન પણ બંધ રહેશે. એટલા માટે જહાજોને મુશ્કેલી વિના આવનજાવન માટે નવા શીપીંગ લોકનું નિર્માણ કરવું અનિવાર્ય થઇ ગયું છે. (ગ) શીપીંગ મંત્રાલયના આધિન આઇડબ્લ્યુએઆઇ એક વૈધાનિક સંસ્થા છે. જે શીપીંગના ઉદ્દેશ્યો માટે આંતરદેશીય જળમાર્ગોના વિનિમય અને વિકાસ માટે જવાબદાર એક નોડલ અધિકરણ છે. એટલા માટે શીપીંગ લોકના નિર્માણ, તેની જાળવણી, પરિચાલન અને સંચાલન તેના અધિકાર ક્ષેત્રમાં છે. આ કાર્યની યોજના / નિષ્પાંદન એ પ્રકારે કરવામાં આવશે કે તેનાથી ભારત અને બાંગ્લાદેશ વચ્ચે થયેલા ગંગાજળ સંધિ – 1996 અનુસાર ફરક્કામાં ગંગાના પાણીની વહેંચણી વિશે કરવામાં આવેલી વર્તમાન વ્યવસ્થા પ્રભાવિત ન થાય. શીપીંગ મંત્રાલય ચરણબદ્ધ રીતે જળસંસાધન, નદી વિકાસ અને ગંગા સરંક્ષણ મંત્રાલયના પરામર્શથી ફરક્કામાં વર્તમાન શીપીંગ લોકમાં નવા શીપીંગ લોકના નિર્માણની સાથે સાથે આધુનિકીકરણ કરવા માટે વ્યાપક રીતો તૈયાર કરશે. આઇડબ્લ્યૂએઆઇ વિશ્વ બેન્કની ટેક્નિક અને રોકાણમાં મદદથી ગંગા – ભગીરથી – હુબલી નદી પ્રણાલીના અલ્હાબાદ – હલ્દિયા ખંડના રાષ્ટ્રીય જળમાર્ગ – એક પર શીપીંગની ક્ષમતા વધારવા માટે જળમાર્ગ વિકાસ પરિયોજના લાગૂ કરી રહ્યું છે. ફરક્કામાં એક શીપીંગ લોક ફરક્કા બંધ પરિયોજના (એઇબીપી)ના નિયંત્રણને આધિન 1987થી પહેલા જ પરિચાલિત છે. આ લોકનું આધુનીકિકરણ કરવાની જરૂર છે. વિશ્વ બેન્ક પહેલા સ્કૂરિંગ મિશન (ઓગસ્ટ, 2014)ના નવા લોકના નિર્માણની સાથે સાથે વર્તમાન શીપીંગ લોકની જાળવણી અને તેની ઉંચાઇની ભલામણ કરી હતી. જળમાર્ગ વિકાસ પરિયોજનાના ઉદ્દેશ્યોને સમગ્ર રીતે પર્યાપ્ત કરવામાં આવી શકે છે જો ફરક્કા શીપીંગ લોકની શીપીંગ અપસ્ટ્રીમને શીપીંગ લોકની ડાઉનસ્ટ્રીમ અનુસાર સમકાલિક કરવામાં આવે. જો ફરક્કામાં બીજા શીપીંગ લોકનું નિર્માણ કાર્ય થાય તો જ એ સંભવ છે
ચેન્નઇમાં વિકાસ પરિયોજનાઓના શિલાન્યાસ કાર્યક્રમ ખાતે પ્રધાનમંત્રીના સંબોધનનો મૂળપાઠ

તમિલનાડુના રાજ્યપાલ શ્રી આર.એન. રવી, તમિલનાડુના મુખ્યમંત્રી શ્રી એમ. કે. સ્ટાલિન, કેન્દ્રિય મંત્રીમંડળના સાથીઓ, તમિલનાડુ સરકારના મંત્રીઓ, સંસદ સભ્યો, તમિલનાડુ વિધાનસભાના સભ્યો, તમિલનાડુના ભાઇઓ અને બહેનો, વનાક્કમ! તમિલનાડુમાં પાછા ફરવું હંમેશા અદભૂત રહ્યું છે! આ જમીન વિશેષ છે. આ રાજ્યના લોકો, સંસ્કૃતિ અને ભાષા અદભૂત છે. મહાન ભરતીયારે ખૂબ સરસ વર્ણન કરતાં કહ્યું છે કેઃ सेंतमिल नाडु एन्नुम पोथीनीले इन्बा तेन वन्तु पायुतु कादिनीले | મિત્રો, દરેક ક્ષેત્રમાં તમિલનાડુમાંથી એક યા બીજી વ્યક્તિ હંમેશા ઉત્કૃષ્ટ સ્થાન પહોંચેલી હોય છે. હમણાં તાજેતરમાં, મે મારા નિવાસસ્થાને ભારતીય ડેફલિમ્પિક્સની પ્રાસંગિક યજમાની કરી હતી. તમે જાણતા હશો કે આ વખતે પ્રતિયોગિતામાં ભારતનું પ્રદર્શન શ્રેષ્ઠ રહ્યું હતું. પરંતુ, શું તમે જાણો છો કે આપણે જીતેલા 16 મેડલમાંથી, તમિલનાડુમાંથી આવેલા યુવાનો 6 મેડલમાં તેમની ભૂમિકા ધરાવતા હતા! તે ટીમના શ્રેષ્ઠ યોગદાન પૈકીનું એક હતું. તમિલ ભાષા શાશ્વત છે અને તમિલ સંસ્કૃતિ વૈશ્વિક છે. ચેન્નઇથી કેનેડા સુધી, મદુરાઇથી મલેશિયા સુધી, નામાક્કલથી ન્યૂયોર્ક સુધી, સાલેમથી સાઉથ આફ્રિકા સુધી, પોંગલ અને પુથાંડુના પ્રસંગોની ભારે ઉત્સાહપૂર્વક ઉજવણી કરવામાં આવે છે. ત્યાં, તમિલનાડુની મહાન ભૂમિનો પુત્ર, થિરુ એલ. મુરુગન પરંપરાગત તમિલ પરિધાનમાં રેડ કાર્પેટ ઉપર ચાલે છે. તેનાથી સમગ્ર વિશ્વના તમિલોને ભારે ગર્વ અનુભવે છે. મિત્રો, આપણે અહીં તમિલનાડુના વિકાસની સફરમાં વધુ એક ભવ્ય પ્રકરણની ઉજવણી કરવા માટે ભેગા થયા છે. એકત્રિસ હજાર કરોડ રૂપિયાના મૂલ્યની પરિયોજનાઓનું ઉદ્ઘાટન કરવામાં આવી રહ્યું છે અથવા તેનો શિલાન્યાસ કરવામાં આવી રહ્યો છે. અમે આ પરિયોજનાઓની વિગતો હમણાં જ જોઇ છે પરંતુ હું કેટલાક મુદ્દાઓ પર વાત કરવામાં માંગુ છું. રસ્તાના નિર્માણ ઉપર આપવામાં આવી રહેલું ધ્યાન સ્પષ્ટપણે નજરે પડે છે. અમે આમ એટલા માટે કરી રહ્યાં છીએ કારણ કે તે સીધી રીતે આર્થિક સમૃદ્ધિ સાથે જોડાયેલું છે. બેંગલુરુ ચેન્નઇ એક્સપ્રેસ માર્ગ વિકાસના બે મહત્ત્વના કેન્દ્રોને જોડશે. ચેન્નઇ બંદરને મદુરાવોયલ સાથે જોડતો 4 માર્ગીય એલિવેટેડ રોડ ચેન્નઇ બંદરને વધારે કાર્યક્ષમ બનાવશે અને શહેરમાં ટ્રાફિક ઘટાડશે. નેરાલુરુ અને ધર્માપુરી પ્રભાગનું અને મીનસુરુત્તિથી ચિદમ્બરમ પ્રભાગનું વિસ્તરણ લોકો માટે ખૂબ જ લાભદાયક રહેશે. હું ખાસ કરીને તે વાત માટે ખુશ છું કે 5 રેલવે સ્ટેશનોને નવનિર્મિત કરવામાં આવી રહ્યાં છે. આ આધૂનિકરણ અને વિકાસ ભવિષ્યની જરૂરિયાતોને ધ્યાનમાં રાખીને કરવામાં આવી રહ્યો છે. આ જ સમયે, તે સ્થાનિક કળા અને સંસ્કૃતિનો સમન્વય કરશે. મદુરાઇ અને થેની વચ્ચે ગેજનું રૂપાંતર ખેડૂત બહેનો અને ભાઇઓને મદદ કરશે, તેમને વધારે બજારો ઉપલબ્ધ કરાવશે. મિત્રો, હું તે તમામ લોકોને અભિનંદન આપવા માંગુ છું જેઓ
બ્રિક્સ નેતાઓનું ઝિયામેન ઘોષણાપત્ર (સપ્ટેમ્બર 04, 2017)

9મા બ્રિક્સ શિખર સંમેલનમાં બ્રિક્સના નેતાઓનું જાહેરનામું સભ્ય દેશો વચ્ચે વ્યવહારિક સહકારને પ્રોત્સાહન આપવા માટે પ્રેરિત કરે છે. તેમાં વધારે ન્યાયી અને સમાન આંતરરાષ્ટ્રીય આર્થિક વ્યવસ્થાને પ્રોત્સાહન આપવા વૈશ્વિક આર્થિક શાસન સુધારવામાં સંચાર અને સંકલન વધારવાની વાત જણાવવામાં આવી છે. તે આંતરરાષ્ટ્રીય અને રાષ્ટ્રીય શાંતિ અને સ્થિરતાને મહત્વ આપે છે. બ્રિક્સ નેતાઓના ઝિયામેન ઘોષણાપત્ર વિશે વધારે જાણકારી મેળવવા અહીં ક્લીક કરો.
પ્રધાનમંત્રીએ સતર્કતા જાગૃતિ સપ્તાહના સમાપન સમારંભમાં હાજરી આપી

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં વિજ્ઞાન ભવનમાં સતર્કતા જાગૃતિ સપ્તાહ 2016ના સમાપન સમારંભમાં હાજરી આપી હતી. આ પ્રસંગે તેમણે કહ્યું હતું કે, ટેકનોલોજી પારદર્શકતા લાવવામાં અને ભ્રષ્ટાચાર પર નિયંત્રણ લાવવામાં મહત્ત્વપૂર્ણ ભૂમિકા અદા કરે છે. પ્રધાનમંત્રીએ જણાવ્યું હતું કે, રાજ્યની નીતિ સંચાલિત કરી શકાશે. તેમણે જણાવ્યું હતું કે ચીજવસ્તુઓ વ્યક્તિ પસંદ-નાપસંદ અને ધૂન પર નિર્ભર ન હોઈ શકે. પ્રધાનમંત્રીએ જણાવ્યું હતું કે, જ્યારે કાયદાઓ અને નીતિઓ બનાવો, ત્યારે વિસ્તૃત ઇનપુટ હોવા જરૂરી છે.
પ્રધાનમંત્રીએ સ્પીકર શ્રી ઓમ બિરલાને તેમના કાર્યાલયમાં બે વર્ષ પૂર્ણ કરવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ લોકસભા અધ્યક્ષ શ્રી ઓમ બિરલાને તેમના કાર્યાલયમાં બે વર્ષ પૂર્ણ કરવા બદલ અભિનંદન પાઠવ્યા હતા. પ્રધાનમંત્રીએ અનેક ટ્વીટમાં કહ્યુંઃ “છેલ્લા બે વર્ષમાં, શ્રી @ombirlakota જીએ અનેક નવા કદમ ઉઠાવ્યા છે, જેમણે આપણા સંસદીય લોકતંત્રને સમૃદ્ધ કર્યુ છે અને ઉત્પાદકતામાં વૃદ્ધિ કરી છે, જેનાથી અનેક ઐતિહાસિક અને સાથે જ જનસમર્થક કાયદા પસાર તયા છે. તેમને અભિનંદન! ઉલ્લેખનીય છે કે શ્રી @ombirlakota જીએ પ્રથમવાર સાંસદો, યુવા સાંસદો અને મહિલા સાંસદોને ગૃહમાં બોલવાની તક આપવા પર ખાસ ભાર મૂક્યો છે. તેમણે વિવિધ સમિતિઓને પણ મજબૂત કરી છે, જેની આપણા લોકતંત્રમાં ભૂમિકા મહત્વપૂર્ણ છે.”
પ્રધાનમંત્રી શ્રી નરેન્દ્ર મોદી 13 ઓગસ્ટ, 2020ના રોજ “ટ્રાન્સપરન્ટ ટેક્સેશન – ઑનરિંગ ધ ઑનેસ્ટ” માટે પ્લેટફોર્મનો શુભારંભ  કરશે

પ્રધાનમંત્રી 13 ઓગસ્ટ, 2020ના રોજ વીડિયો કોન્ફરન્સના માધ્યમથી “ટ્રાન્સપરન્ટ ટેક્સેશન – ઑનરિંગ ધ ઑનેસ્ટ” એટલે કે પારદર્શક કરવ્યવસ્થા – પ્રામાણિકને સન્માન માટે પ્લેટફોર્મનો શુભારંભ કરશે. છેલ્લાં થોડાં વર્ષોમાં કેન્દ્રીય પ્રત્યક્ષ કરવેરા મંડળ (સીબીડીટી)એ પ્રત્યક્ષ કરવેરાના ક્ષેત્રમાં કેટલાંક મુખ્ય કરવેરા સુધારા હાથ ધર્યા છે. ગત વર્ષે કોર્પોરેટ કરવેરાનો દર 30 ટકાથી ઘટાડીને 22 ટકા કરવામાં આવ્યો હતો અને નવા ઉત્પાદન એકમો માટે આ દર ઘટાડીને 15 ટકા કરવામાં આવ્યાં હતાં. ડિવિડન્ડ ડિસ્ટ્રિબ્યુશન ટેક્ષ (લાભાંશ વિતરણ વેરો – ડીડીટી) પણ દૂર કરવામાં આવ્યો હતો. કરવેરામાં સુધારાનું કેન્દ્ર કરવેરાના દરમાં ઘટાડો અને પ્રત્યક્ષ કરવેરા સાથે સંબંધિત કાયદાઓનું સરળીકરણ રહ્યું છે. સીબીડીટીએ આવકવેરા વિભાગની કામગીરીમાં પારદર્શકતા લાવવા અને એની કાર્યદક્ષતા વધારવા કેટલાક અગ્રીમ પગલાં પણ હાથ ધર્યા છે. એમાં નવેસરથી પ્રસ્તુત થયેલો ડોક્યુમેન્ટ આઇડેન્ટિફિકેશન નંબર (ડીઆઇએન) દ્વારા અધિકૃત સંચારમાં વધારે પારદર્શકતા લાવવાની બાબત સામેલ છે, જેમાં વિભાગના દરેક સંચારમાં કમ્પ્યુટર જનરેટેડ યુનિક ડોક્યુમેન્ટ આઇડેન્ટિફિકેશન નંબર સામેલ હશે. એ જ રીતે કરદાતાઓ માટે નીતિનિયમોનાં પાલનની સરળતા વધારવા આવકવેરા વિભાગ વ્યક્તિગત કરદાતાઓ માટે નીતિનિયમોના અનુપાલનને વધારે સુવિધાજનક બનાવવા આવકવેરા રિટર્ન્સની પ્રીફિલિંગ સાથે આગળ વધ્યો છે. સ્ટાર્ટઅપ્સ માટે નીતિનિયમોના અનુપાલનને પણ સરળ કરવામાં આવ્યું છે. કરવેરા સંબંધિત અનિર્ણિત ચુકાદાઓનું સમાધાન લાવવા આવકવેરા વિભાગે પ્રત્યક્ષ કરવેરા ‘વિવાદ સે વિશ્વાસ ધારો, 2020’ પણ પસાર કર્યો છે, જે અંતર્ગત અત્યારે વિવાદોના સમાધાન માટે જાહેરાતો ફાઇલ થાય છે. કરદાતાઓની ફરિયાદો/દાવાઓ અડચણો અસરકારક રીતે ઘટાડવા વિવિધ અપીલેટ અદાલતોમાં વિભાગીય અપીલો દાખલ કરવા માટે નાણાંને લગતી લઘુતમ મર્યાદા વધારવામાં આવી છે. ડિજિટલ નાણાકીય વ્યવહારો અને ચુકવણીના નાણાકીય માધ્યમોને પ્રોત્સાહન આપવા કેટલાંક પગલાં લેવામાં આવ્યાં છે. આવકવેરા વિભાગ આ પ્રકારની વિવિધ પહેલને આગળ વધારવા કટિબદ્ધ છે તથા રિટર્ન્સ ભરવા માટે કાયદેસર સમયમર્યાદા લંબાવીને કોવિડ સમયગાળા દરમિયાન કરદાતાઓ માટે સરળ સુવિધા આપવા માટે પ્રયાસરત છે તેમજ કરદાતાઓના હાથમાં તરલતા વધારવા ઝડપથી રિફંડ આપવાની દિશામાં પણ કાર્યરત છે. પ્રધાનમંત્રી દ્વારા ટ્રાન્સપરન્ટ “ટેક્ષેશન – ઑનરિંગ ધ ઑનેસ્ટ” માટે પ્લેટફોર્મની શરૂઆત પ્રત્યક્ષ કરવેરા સાથે સંબંધિત સુધારાઓને વધુ આગળ વધારશે. આ કાર્યક્રમમાં આવકવેરા વિભાગના અધિકારીઓ ઉપરાંત વિવિધ ચેમ્બર્સ ઓફ કોમર્સ, વેપારી સંગઠનો, ચાર્ટર્ડ એકાઉન્ટનાં સંગઠનો અને પ્રસિદ્ધ કરદાતાઓ સામેલ થશે. કેન્દ્રીય નાણાં અને કોર્પોરેટ મંત્રી શ્રીમતી નિર્મલા સીતારામણ અને રાજ્ય કક્ષાનાં કેન્દ્રીય નાણાં અને કોર્પોરેટ મંત્રી શ્રી અનુરાગ સિંહ ઠાકુર પણ આ પ્રસંગે ઉપસ્થિત રહેશે.
ચક્રાવાતની સ્થિતિના પગલે પ્રધાનમંત્રીએ તમામ પરિસ્થિતિની માહિતી મેળવી; લોકોને શક્ય હોય તેવી દરેક સાવચેતી રાખવા અને સલામતીના પગલાંઓનું પાલન કરવા વિનંતી કર

પ્રધાનમંત્રી શ્રી નરેન્દ્ર મોદીએ ભારતના પશ્ચિમી દરિયાકાંઠે તોળાઇ રહેલા ચક્રાવાતના જોખમને ધ્યાનમાં રાખીને વર્તમાન પરિસ્થિતિની માહિતી મેળવી હતી અને લોકોને શક્ય હોય તેમ દરેક પ્રકારે સાવચેતી રાખવા તેમજ સલામતીના પગલાંઓનું પાલન કરવા માટે વિનંતી કરી હતી. પ્રધાનમંત્રીએ જણાવ્યું હતું કે, “ભારતના પશ્ચિમી દરિયાંકાઠા પર તોળાઇ રહેલા ચક્રાવાતના જોખમને ધ્યાનમાં રાખીને મેં પરિસ્થિતિની માહિતી મેળવી છે. હું દરેક લોકોની સુખાકારી માટે પ્રાર્થન કરું છું. તેમજ, દરેક લોકોને અપીલ કરું છું કે, શક્ય હોય તેવી તમામ સાવચેતી રાખજો અને સલામતીના પગલાંઓનું પાલન કરજો.”
પ્રધાનમંત્રીએ ગુજરાતના જામનગર ખાતે રૂ. 1450 કરોડથી વધુના મૂલ્યની અનેક પરિયોજનાઓનો શિલાન્યાસ કર્યો અને રાષ્ટ્રને સમર્પિત કરી

પ્રધાનમંત્રી શ્રી નરેન્દ્ર મોદીએ આજે ગુજરાતના જામનગર ખાતે સિંચાઇ, વીજળી, પાણી પુરવઠા અને શહેરી માળખાકીય સુવિધાઓને લગતી આશરે રૂ. 1450 કરોડની કિંમતની બહુવિધ વિકાસલક્ષી યોજનાઓનો શિલાન્યાસ કર્યો અને રાષ્ટ્રને સમર્પિત કરી હતી. આ પરિયોજનાઓમાં કાલાવડ/જામનગર તાલુકાની કાલાવડ જૂથ વર્ધન પાણી પુરવઠા યોજના, મોરબી-માળીયા-જોડિયા જૂથ વર્ધન પાણી પુરવઠા યોજના, લાલપુર બાયપાસ જંકશન ફ્લાયઓવર પુલ, હાપા માર્કેટ યાર્ડ રેલવે ક્રોસિંગ અને સ્યૂઅરેજ એકત્રીકરણ પાઇપલાઇન અને પમ્પિંગ સ્ટેશનના નવીનીકરણનો સમાવેશ થાય છે. પ્રધાનમંત્રીએ સૌરાષ્ટ્ર અવતરણ સિંચાઇ (
બ્રાઝીલના રાષ્ટ્રપતિની ભારત મુલાકાત દરમિયાન પ્રધાનમંત્રીનું પ્રેસ નિવેદન

આદરણિય રાષ્ટ્રપતિ શ્રી મિશેલ તેમેર, મીડિયાના સભ્યો, મિત્રો, રાષ્ટ્રપતિ શ્રી મિશેલ તેમેરનું ભારતમાં સ્વાગત કરવું એ મારું સદભાગ્ય છે. મને ખુશી છે કે સમાન સાંસ્કૃતિક પોર્ટુગીઝ વારસો ધરાવતું ગોવા એ તેમની ભારત મુલાકાતનો એક હિસ્સો છે. ભૌગોલિક રીતે અલગ હોવા છતાં ભારત અને બ્રાઝીલ એ લોકશાહી, કાયદો અને વિકાસ, શાંતિ તથા સમૃદ્ધિના લક્ષ્યાંકો જેવા સમાન મુલ્યો ધરાવતા કુદરતી સાથીદારો છે. રાષ્ટ્રપતિ શ્રી તેમેર શ્રેષ્ઠ બંધારણીય વિશેષજ્ઞ હોઈ આ બાબતને સારી રીતે જાણે છે અને આવકારે પણ છે. બંને દેશો જયારે તેમની વ્યુહાત્મક ભાગીદારીનો એક દાયકો પૂરો કરી રહ્યા છે ત્યારે આ મુલાકાત યોજાઈ છે. આ દસ વર્ષોમાં વિશ્વ બદલાઈ ગયું છે. ભારત અને બ્રાઝીલ વચ્ચેના દ્વિપક્ષીય સંબંધો વધુ સારી રીતે વિકસિત બન્યા છે. આપણે દરેક સ્તરે ચર્ચાઓ વધારી છે. અમારા સમાન ઉદ્દેશો અને પ્રયત્નોને સહકાર આપવા માટેના આંતરરાષ્ટ્રીય સંદર્ભને ઘડવા માટે પણ અમે સાથે જોડાયા છીએ. હું ખુબ જ ઉષ્માભરી રીતે મારી ૨૦૧૪ની બ્રાઝીલની મુલાકાતને વાગોળું છું. મારા હોદ્દોનો કાર્યભાર સંભળ્યા બાદ એશિયા બહારના દેશોની એ મારી સૌ પ્રથમ મુલાકાત હતી. બ્રાઝીલમાં રહેલા મિત્રોની ભારત પ્રત્યે મેં પૂરી ઉષ્માભરી લાગણી અનુભવી. આદરણીય શ્રી, આપે અપનો અગત્યની નવી જવાબદારી સ્વીકાર્યા બાદ ભારત એ લેટીન અમેરિકા બહારનો સૌ પ્રથમ દેશ છે જેને તમે દ્વીપક્ષીય મુલાકાત માટે પસંદ કર્યો છે. આપની આ મુલાકાત એ આપણા દ્વિપક્ષીય સંબંધો અંગેની ગંભીરતા સૂચવે છે. આજે સવારે આપણી વચ્ચે થયેલ ફળદાયી ચર્ચા એ તેની સાબિતી છે. મિત્રો, રાષ્ટ્રપતિ શ્રી તેમેર અને મેં દ્વિપક્ષીય સહયોગની તમામ દિશાઓની ચકાસણી કરી લીધી છે. સક્ષમતા માટે હજુ વધારેની જરૂર અનુભવીને અમે અમારો સહયોગ મજબુત બનાવવા સંમત થયા છીએ. આ બાબત વ્યુહાત્મક ભાગીદારીની અમારી પારસ્પરિક ઈચ્છાની સાથે જ છે. લેટીન અમેરિકામાં બ્રાઝીલ એ અમારા સૌથી અગત્યના આર્થીક ભાગીદારોમાંનો એક દેશ છે. મને આનંદ છે કે ભારત અને બ્રાઝિલે દ્વિપક્ષીય રોકાણની સંધિનો આખરી મુસદ્દો તૈયાર કરી દીધો છે. તે વધેલા દ્વિપક્ષીય વ્યાપાર અને રોકાણની કડીઓને જોડવા માટેની જરૂરી ગતિ પૂરી પાડશે. બ્રાઝીલમાં રહેલા ડોમેસ્ટિક આર્થિક એજન્ડાને સુધારવા માટેની રાષ્ટ્રપતિ શ્રી તેમેરની પ્રાથમિકતાને પણ અમે નોંધી છે. તેમાં ભારત એ એક અગત્યનું ભાગીદાર બની શકે તેમ છે. હું બ્રાઝિલિયન કંપનીઓને અહીં આવીને રોકાણ કરવા અને લાંબા સમયની વ્યવસાયિક ભાગીદારીતાને આગળ વધારવા આવકારું છું. રાષ્ટ્રપતિ શ્રી તેમેર અને હું હમણાં જ અમારા સીઈઓને મળ્યા અને તેમને સાંભળ્યા. અગત્યનો સહયોગ વધારવા માટે તેમણે લીધેલા પગલાઓને લઈને હું ઘણો ઉત્સાહી છું. અમે પૂરો સહકાર આપીશું. ભારતીય ઉત્પાદનો અને કંપનીઓ માટે વધુ સારું બજાર ઉપલબ્ધ કરાવવા અને રોકાણની તકો વધારવા માટે મેં રાષ્ટ્રપતિ શ્રી તેમેરનો સહકાર માગ્યો છે. હું રાષ્ટ્રપતિ શ્રી તેમેરના હકારાત્મક વલણનો આભારી છું. આ મુલાકાત દરમિયાન અમે દવા નિયંત્રણ, કૃષિ સંશોધન અને સાયબર સુરક્ષા મુદ્દે સહકારની નવી ક્ષિતિજો ખોલવા બાબતે પણ વિકાસ કર્યો છે. રાષ્ટ્રપતિ શ્રી તેમેર અને મેં અગત્યના આંતરરાષ્ટ્રીય ક્ષેત્રે અમારા સહયોગને તીવ્ર અને મજબુત બનાવવાનું પણ નક્કી કર્યું છે. આપણી સ્થિતિ અને પહોંચમાં સમાન એવી અનેક બાબતો છે. આપણે સંયુક્ત રાષ્ટ્રસંઘ, જી-૨૦, જી-૪, ડબલ્યુટીઓ, બ્રિકસ, આઈબીએસએ અને અન્ય અગત્યના પ્લેટફોર્મ પર પણ નજીકથી કામ કરીશું. આદરણીય શ્રી, આતંકવાદને નાથવા માટેના ભારતના પ્રયાસોને સાથ આપવા બદલ હું હૃદયપૂર્વક બ્રાઝીલનો આભાર માનું છું. અમે એ બાબત પર સંમત થયા છીએ કે વિશ્વએ કોઈપણ જાતના ભેદભાવ વિના આ ખતરા સામે લડવા માટે સાથે મળવું જોઈએ. કોમ્પ્રિહેન્સીવ કન્વેન્શન અગેઈન્સ્ટ ઇન્ટરનેશનલ ટેરરીઝમ (
મંત્રીમંડળે રોજગારલક્ષી શિક્ષણ અને તાલીમનાં ક્ષેત્રમાં સહકાર સ્થાપિત કરવા ભારત અને બેલારુસ વચ્ચે સમજૂતીકરારને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે રોજગારલક્ષી શિક્ષણ અને તાલીમ (વીઇટી)નાં ક્ષેત્રમાં સહકાર સ્થાપિત કરવા ભારત અને બેલારુસ વચ્ચે સમજૂતીકરાર (એમઓયુ) માટે કાર્યોત્તર મંજૂરી આપી છે. બેલારુસનાં રાષ્ટ્રપતિ હિઝ એક્સલન્સી એલેક્ઝાન્ડર લુકાશેન્કો ભારતની મુલાકાત આવ્યાં હતાં એ દરમિયાન 12 સપ્ટેમ્બર, 2017નાં રોજ આ એમઓયુ પર હસ્તાક્ષર થયા હતાં. કોઈ યુરેશિયન દેશ સાથે રોજગારલક્ષી શિક્ષણ, તાલીમ અને કૌશલ્ય વિકાસનાં ક્ષેત્રમાં સહકાર માટે થયેલા આ પ્રથમ એમઓયુ છે. બેલારુસમાં મોટા પાયે ઉદ્યોગો સ્થાપિત થયા છે, જેમાં ઉદ્યોગો મુખ્યત્વે ઉત્પાદન અને ભારે ઉદ્યોગ ક્ષેત્રમાં કાર્યરત છે, જે ઉપલબ્ધ કાર્યકુશળ મેનપાવર અને અતિ વિકસિત કૌશલ્ય તાલીમ વ્યવસ્થામાંથી ક્ષમતા મેળવે છે. પોતાની કૌશલ્યની પદ્ધતિની જાણકારીનું હસ્તાંતરણ આપણી “મેક ઇન ઇન્ડિયા” અને “સ્કિલ ઇન્ડિયા”જેવી પહેલોમાં અતિ મદદરૂપ થશે. આ એમઓયુ કુશળ મેનપાવર, ખાસ કરીને ઉત્પાદન ક્ષેત્રમાં કુશળતાની જાણકારીનાં વ્યવસ્થિત હસ્તાંતરણ માટેનો માર્ગ મોકળો કરશે. ઓળખ કરાયેલા ક્ષેત્રોમાં બંને દેશો વચ્ચે સહકારનો અમલ બેલારુસની રોજગારલક્ષી શૈક્ષણિક વ્યવસ્થાનાં વિકાસ માટેની સર્વોચ્ચ સંસ્થા રિપબ્લિકન ઇન્સ્ટિટ્યૂટ ફોર વોકેશનલ એજ્યુકેશન (આરઆઇપીઓ) અને વીઇટી ડિલિવરી અને તેની સ્થિરતામાં ટેકનોલોજીનાં હસ્તાંતરણ માટે ડિરેક્ટોરેટ જનરલ ઓફ ટ્રેનિંગ વચ્ચે સંસ્થાગત ભાગીદારીની સ્થાપના મારફતે અમલ થશે. ઇકોસિસ્ટમમાં કૌશલ્ય લાવવા સંશોધન અને વિકાસ માટે સેક્ટરલ વીઇટી/સેન્ટર્સ ઓફ એક્સલન્સ ઓફ બેલારુસ સાથે સહકારની દરખાસ્ત રજૂ કરવામાં આવી છે. સહકાર સ્થાપિત કરવા માટેનાં ક્ષેત્રો નીચે મુજબ છેઃ 1. બેલારુસ નવીન ટેકનોલોજીઓની જાણકારી, તાલીમ અને મૂલ્યાંકન પદ્ધતિઓ, નિયમિત/ડિસ્ટન્સ લર્નિંગ/ઇ-લર્નિંગ/માસ્ટર ટ્રેનર્સની તાલીમ, પોતાની યોગ્યતાનાં ક્ષેત્રમાં આકારણીકર્તાની ક્ષમતાનું નિર્માણ તથા નેટવર્ક બિલ્ડિંગ અને ઉદ્યોગ જોડાણ માટેની જાણકારીનું વિસ્તૃત હસ્તાંતરણ પ્રદાન કરશે; 2. નિર્માણ, વીજશક્તિનું ઉત્પાદન અને વિતરણ, ઉત્પાદન ઉદ્યોગ, વેપાર, ઓટો સર્વિસ અને ઘરગથ્થું ચીજવસ્તુઓનું રિપેરિંગ અને જાળવણી, પરિવહન, સંચાર, હોટેલ્સ અને રેસ્ટોરાં તથા ભારતમાં ઊંચી માગ ધરાવતા અન્ય ક્ષેત્રોમાં કૌશલ્ય વિકાસ માટે ભારતીય નાગરિકો માટે રોજગારલક્ષી શૈક્ષણિક સેવાઓ; 3. બેલારુસનાં સંબંધિત પક્ષો દ્વારા ભારતનાં રોજગારલક્ષી શિક્ષણ અને તાલીમ મેનેજર્સ, શિક્ષકો અને ટ્રેનર્સ માટે પુનઃતાલીમ, કૌશલ્ય સંવર્ધન, ઇન્ટર્નશિપ; 4. રોજગારલક્ષી શિક્ષણ અને તાલીમ તથા કૌશલ્ય વિકાસનું આયોજન, વ્યવસ્થાપન વધારવા અને ડિલિવરી કરવા સલાહકારી સેવાઓ. મુખ્ય અસર: • આ એમઓયુ બેલારુસમાં દેશની કૌશલ્ય ઇકોસિસ્ટમમાં સંપૂર્ણ સુધારા માટે અનુભવ અને કુશળતા લાવશે. • ક્ષેત્રમાં સંશોધન અને વિકાસ મારફતે વર્તમાન રોજગારલક્ષી શિક્ષણ અને કૌશલ્ય વિકાસમાં નવીનતા અને સુધારા સહિત અમલીકરણની દરખાસ્ત. આ એમઓયુનાં માળખાની અંદર હાથ ધરવામાં આવનાર સહકારી પ્રવૃત્તિઓ માટે નાણાકીય વ્યવસ્થા કેસ-બાય-કેસને આધારે પક્ષો દ્વારા પારસ્પરિક સંમતિથી કરવામાં આવશે, જે ભંડોળની ઉપલબ્ધતાને આધિન છે.
પ્રધાનમંત્રીએ જમ્મુ અને કાશ્મીરમાં રોજગાર મેળા ખાતે આપેલા વીડિયો સંદેશનો મૂળપાઠ

આજે, જમ્મુ અને કાશ્મીરના તેજસ્વી યુવાનો માટે, આપણા દીકરાઓ અને દીકરીઓ માટે ખૂબ જ મહત્વપૂર્ણ દિવસ છે. આજે જમ્મુ–કાશ્મીરમાં 20 અલગ–અલગ જગ્યાએ સરકારમાં કામ કરવા માટે 3,000 યુવાનોને નિમણૂક પત્રો આપવામાં આવી રહ્યા છે. આ નવયુવાનોને
વારાણસી સંસદીય મત વિસ્તારના  ગ્રામ પ્રધાન (સરપંચો) સાથે પ્રધાનમંત્રીનો વાર્તાલાપ

પ્રધાન મંત્રી શ્રી નરેન્દ્ર મોદીએ આજે નવી દિલ્હીમાં પોતાના નિવાસ સ્થાન પર આવેલા વારણસી સંસદીય મતવિસ્તારના સરપંચોનું સ્વાગત કર્યું હતું. પ્રધાનમંત્રીને મળનારૂં આ પ્રકારનું આ બીજુ જૂથ હતું. વાર્તાલાપ દરમિયાન સરપંચોને દરેક કન્યાના શિક્ષણ માટે પ્રયાસો કરવા અને પોતાના જે તે ગામોમાં સ્વચ્છતા માટે પ્રોત્સાહન આપ્યું હતું. તેમણે ભાર પૂર્વક કહ્યું કે છોકરાઓ અને છોકરીઓમાં ભેદભાવ રાખશો નહીં. તેમણે કહ્યું કે સ્વચ્છતા અથવા તો સફાઈએ સમૃધ્ધિની ચાવી છે. પ્રધાનમંત્રીએ દરેક સરપંચોને પોતાના કાર્યકાળ દરમિયાન ચોકકસ વિકાસ પ્રવૃત્તિ હાથ ધરીને સમસ્યાઓ ઉકેલવા જણાવ્યું હતું, જેનું પરિણામ તેમણે આપેલા લાંબા ગાળાના વારસામાં મળશે.
મંત્રીમંડળે સેન્ટ્રલ ગૂડ્સ એન્ડ સર્વિસ ટેક્સ (સુધારણા) બિલ, 2017ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સેન્ટ્રલ ગૂડ્સ એન્ડ સર્વિસ ટેક્સ (જમ્મુ અને કાશ્મીરમાં લાગુ) વટહુકમ, 2017ની જાહેરાત અને સેન્ટ્રલ ગૂડ્સ એન્ડ સર્વિસ ટેક્સ (સુધારણા) બિલ, 2017 દ્વારા વટહુકમને બદલવાની કાર્યોત્તર મંજૂરી આપી હતી. આ વટહુકમથી સેન્ટ્રલ ગૂડ્સ એન્ડ સર્વિસ ટેક્સ કાયદા, 2017ની જોગવાઈઓ, જે (સીજીએસટી કાયદા) તરીકે ઓળખાશે, તે હવે જમ્મુ અને કાશ્મીર રાજ્યને લાગુ થઈ ગઈ છે. આ વટહુકમની જાહેરાત 8 જુલાઈ, 2017ના રોજ થઈ હતી અને સેન્ટ્રલ ગૂડ્સ એન્ડ સર્વિસ ટેક્સ (સુધારણા) બિલ, 2017 સંસદના ચાલુ સત્રમાં રજૂ કરવામાં આવશે.
પ્રધાનમંત્રીએ સાવિત્રીબાઇ ફૂલેને તેમની જયંતી પર શ્રદ્ધાંજલી પાઠવી

પ્રધાનમંત્રી શ્રી નરેન્દ્ર મોદીએ સાવિત્રીબાઇ ફૂલેને તેમની જયંતી પર શ્રદ્ધાંજલી પાઠવી. પ્રધાનમંત્રીએ કહ્યું, “હું મહાન સાવિત્રીબાઇ ફૂલેને નમન કરૂ છું, એમનું જીવન ગરીબ અને હાશિયામાં ધકેલાઇ ગયેલા લોકોને માટે સમર્પિત હતું. એમણે શિક્ષણ અને સમાજ સુધારાને ખુબજ મહત્વ આપ્યું હતું. તેમના આદર્શોએ આપણને ઘણું માર્ગદર્શન આપ્યું છે. અમે તેમની દૂરદર્શિતાને ફળીભૂત કરવા અથાગ પ્રયાસો કરી રહ્યા છીએ.”
‘મન કી બાત’- 82(બ્યાસીમી કડી)

મારા પ્રિય દેશવાસીઓ, તમને સહુને નમસ્કાર. કોટિ-કોટિ નમસ્કાર. અને હું કોટિ-કોટિ નમસ્કાર એટલા માટે પણ કહી રહ્યો છું કે સો કરોડ રસીના ડૉઝ પછી આજે દેશ નવા ઉત્સાહ, નવી ઊર્જા સાથે આગળ વધી રહ્યો છે. આપણા રસીકરણના કાર્યક્રમની સફળતા, ભારતના સામર્થ્યને દર્શાવે છે. સહુના પ્રયાસના મંત્રની શક્તિને દર્શાવે છે. સાથીઓ, સો કરોડ રસી ડૉઝનો આંકડો બહુ મોટો જરૂર છે, પરંતુ તેમાં લાખો નાના-નાના પ્રેરક અને ગર્વથી ભરી દેનારા અનેક અનુભવ, અનેક ઉદાહરણ જોડાયેલાં છે. અનેક લોકો પત્ર લખીને મને પૂછી રહ્યા છે કે રસીકરણની શરૂઆત સાથે જ મને એ વિશ્વાસ થઈ ગયો હતો કે આ અભિયાનને આટલી મોટી સફળતા મળશે. મને આ દૃઢ વિશ્વાસ એટલા માટે હતો કારણકે હું મારા દેશ, પોતાના દેશના લોકોની ક્ષમતાઓથી સારી રીતે પરિચિત છું. હું જાણતો હતો કે આપણા આરોગ્ય કર્મચારીઓ દેશવાસીઓના રસીકરણમાં કોઈ કસર નહીં છોડે. આપણા સ્વાસ્થ્ય કર્મચારીઓએ પાતના અથાક પરિશ્રમ અને સંકલ્પથી એક નવું ઉદાહરણ પ્રસ્તુત કર્યું. તેમણે નવીનતાની સાથે પોતાના દૃઢ નિશ્ચયથી માનવતાની સેવાનું એક નવું માપદંડ સ્થાપિત કર્યું. તેમના વિશે અગણિત ઉદાહરણ છે, જે બતાવે છે કે તેમણે કઈ રીતે સઘળા પડકારોને પાર કરતા વધુમાં વધુ લોકોને સુરક્ષા કવચ પ્રદાન કર્યું. આપણે અનેક સમાચારપત્રોમાં વાંચ્યું છે, બહાર પણ સાંભળ્યું છે, આ કામ કરવા માટે આપણા આ લોકોએ કેટલી મહેનત કરી છે, એક-એકથી ચડિયાતાં અનેક પ્રેરક ઉદાહરણ આપણી સામે છે. હું આજે ‘મન કી બાત’ના શ્રોતાઓને ઉત્તરાખંડના બાગેશ્વરનાં એક આવા જ એક મહિલા આરોગ્ય કર્મચારી પૂનમ નોટિયાલજી સાથે મેળવવા માગું છું. સાથીઓ, આ બાગેશ્વર ઉત્તરાખંડની એ ધરતી પર છે જે ઉત્તરાખંડે સો ટકા પહેલા ડૉઝ લગાવવાનું કામ પૂરું કરી દીધું છે. ઉત્તરાખંડ સરકાર પણ તેના માટે અભિનંદનને પાત્ર છે કારણકે બહુ જ દુર્ગમ ક્ષેત્ર છે, કઠિન ક્ષેત્ર છે. આ જ રીતે, હિમાચલે પણ આવી કઠિન પરિસ્થિતિઓમાં સો ટકા ડૉઝનું કામ કરી લીધું છે. મને જણાવવામાં આવ્યું છે કે પૂનમજીએ પોતાના ક્ષેત્રના લોકોના રસીકરણ માટે દિવસ-રાત મહેનત કરી છે. વડા પ્રધાન જી: પૂનમજી નમસ્તે. પૂનમ નોટિયાલ: સાહેબ પ્રણામ. વડા પ્રધાન જી: પૂનમજી, પોતાનો પરિચય આપો જરા દેશના શ્રોતાઓ સામે. પૂનમ નોટિયાલ: સાહેબ, હું પૂનમ નોટિયાલ છું. સાહેબ, હું ઉત્તરાખંડના બાગેશ્વર જિલ્લામાં ચાની કોરાલી સેન્ટરમાં કાર્યરત્ છું. હું એક
પ્રધાનમંત્રીએ ઓલ ઈન્ડિયા રેડિયો (આકાશવાણી)ને આકાશવાણી મૈત્રી લોન્ચ કરવા પર અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઓલ ઈન્ડિયા રેડિયો (આકાશવાણી)ને આકાશવાણી મૈત્રી લોન્ચ કરવા પર અભિનંદન પાઠવ્યા છે. પ્રધાનમંત્રીએ કહ્યું કે, આકાશવાણી (એઆઈઆર)ને ભારતના રાષ્ટ્રપતિએ ઉદ્ઘાટન કરેલા આકાશવાણી મૈત્રીના લોન્ચ પર અભિનંદન. આ ભારત અને બાંગ્લાદેશમાં સાંભળી શકાશે. આકાશવાણી મૈત્રી ભારત અને બાંગ્લાદેશના લોકો વચ્ચેની મૈત્રી માટેના વધુ એક સેતુ તરીકે કામ કરશે.
પ્રધાનમંત્રીએ કર્ણાટકના માંડ્યામાં બસ અકસ્માતમાં થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકના માંડ્યામાં બસ અકસ્માતમાં થયેલી જાનહાનિ પર શોક વ્યક્ત કર્યો હતો. પ્રધાનમંત્રીએ કહ્યું, “કર્ણાટકના માંડ્યામાં થયેલી બસ દુર્ઘટનાથી મને અત્યંત દુઃખ થયું. મૃતકોના પરિવારજનો સાથે મારી સંવેદના વ્યક્ત કરૂ છુ. ઈશ્વર એમને દુઃખની આ ઘડીમાં શક્તિ પ્રદાન કરે.”
કેબિનેટે નાગરિક ઉડ્ડયન ક્ષેત્રમાં તકનીકી સહાય અંગે ભારત અને ફ્રાંસ વચ્ચેના એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે નાગરિક ઉડ્ડયન ક્ષેત્રમાં તકનીકી સહાય કાર્યક્રમ લાગુ કરવા માટે એરપોર્ટ ઓથોરીટી ઓફ ઇન્ડિયા (એએઆઈ) અને તેના ફ્રેંચ સાથી સિવિલ એવિએશન ઓથોરીટી (ડીજીએસી), ફ્રાંસ વચ્ચેના સમજુતી કરારોને મંજૂરી આપી. આ તકનીકી સહકાર કાર્યક્રમ એએઆઈના કર્મચારીઓના કૌશલ્ય અને નિપુણતા વધારવા માટે સહાયરૂપ બનશે. આ કરાર એન્જીયરો, ટેકનીશીયનો અને મેનેજરોને તાલીમ આપવા માટે મદદરૂપ થશે.